1444

Η τρέχουσα σελίδα αφορά το έτος 1444 κατά το Γρηγοριανό ημερολόγιο

Γεγονότα 
2 Μαρτίου − Δημιουργείται στη Λέζα της Αλβανίας συμμαχία των αλβανικών πριγκιπάτων. Ο Σκεντέρμπεης ανακηρύσσεται αρχηγός της αλβανικής αντίστασης.
22 Μαΐου - Υπογράφεται μεταξύ της Αγγλίας και της Γαλλίας η Συνθήκη της Τουρ, η οποία εξασφαλίζει ανακωχή στον Εκατονταετή Πόλεμο για 5 χρόνια.
29 Ιουνίου - Ο Σκεντέρμπεης νικά τον οθωμανικό στρατό σε μάχη βόρεια της Επισκοπής. 
26 Αυγούστου − Μάχη του Ζανκτ Γιάκομπ: Ο γαλλικός στρατός με επικεφαλής τον Δελφίνο Λουδοβίκο (μετέπειτα Λουδοβίκο ΙΑ΄ της Γαλλίας) νικά τον πολύ μικρότερο σε αριθμό στρατό της Ελβετικής Ομοσπονδίας στον Άγιο Ιάκωβο, στον ποταμό Μπιρς, κοντά στη Βασιλεία.
10 Νοεμβρίου − Μάχη της Βάρνας: Οι δυνάμεις των σταυροφόρων του βασιλιά Βλάντισλαβ Γ΄ της Βάρνας (γνωστός και ως Ουλάζλο Α' της Ουγγαρίας και Βλάντισλαβ Γ' της Πολωνίας) συνθλίβονται από τους Τούρκους του σουλτάνου Μουράτ Β΄. Ο Βλάντισλαβ σκοτώνεται στη μάχη.
Υπογράφεται η συνθήκη του Σέγκεντ μεταξύ της Οθωμανικής Αυτοκρατορίας και της Ουγγαρίας.
 Ο Κωνσταντίνος ΙΑ΄ Παλαιολόγος ως δεσπότης του Μυστρά εισβάλλει στο Δουκάτο των Αθηνών (τότε υπό τους Ατσαγιόλι) και το υποχρεώνει να επιστρέψει τη Θήβα στη Βυζαντινή Αυτοκρατορία.

Γεννήσεις 

24 Ιανουαρίου − Γκαλεάτσο Μαρία Σφόρτσα, δούκας του Μιλάνου
28 Ιουνίου - Καρλόττα, βασίλισσα της Κύπρου

Θάνατοι 

26 Απριλίου − Ρομπέρ Καμπέν, Φλαμανδός ζωγράφος
27 Μαΐου − Ιωάννης Μπωφόρ, 1ος δούκας του Σόμερσετ
10 Νοεμβρίου − Βλάντισλαβ Γ΄ της Βάρνας, βασιλιάς της Πολωνίας
Ολιβέρα Λαζάρεβιτς, Σέρβα σουλτάνα της Οθωμανικής Αυτοκρατορίας

Έτη